Erwin Schrödinger

Erwin Rudolf Josef Alexander Schrödinger  foi un físicu austriacu, nacionalizáu irlandés.

 Obra 

Fizo importantes contribuciones nos campos de la mecánica cuántica y la termodinámica. 

Recibió'l Premiu Nobel de Física en 1933 por desendolcar la ecuación de Schrödinger. Tres caltener una llarga correspondencia con Albert Einstein propunxo l'esperimentu mental del gatu de Schrödinger, qu'amosaba les paradoxes ya interrogantes a los qu'abocaba la física cuántica.

 ¿Qué ye la vida? 

Nel añu 1944 asoleyó n'inglés un pequeñu volume tituláu ¿Qué ye la vida? (What is life?), resultáu d'unes conferencies divulgatives. Esta obra menor tevo gran influyencia sobre'l desendolcu posterior de la Bioloxía. Aportó dos idees fundamentales:
 Primera, que la vida nun ye ayena nin s'opon a les lleis de la termodinámica, sinón que los sistemes biolóxicos caltienen o amplíen la so complexidá esportando la entropía que producen los sos procesos.
 Segunda, que la química de la herencia biolóxica, nun momentu nel que nun taba clara la so dependencia d'ácedos nucleicos o proteínes, debe basase nun “cristal aperiódicu”, contrastando la periodicidá esixía a un cristal, cola necesidá d'una secuencia informativa. Según les memories de James Watson, DNA, The Secret of Life, el llibru de Schrödinger de 1944, What's Life? inspiró-yos a investigar los xenes, lo que lu llevó a atopar la estructura de doble héliz del ADN.

 Referencies 

 Enllaces esternos 

Categoría:Físicos y físiques d'Austria
Categoría:Persones de Viena
Categoría:Miembros de la Royal Society